CELEX: 32022D0736
Language: fi
Date: 2022-05-11 00:00:00
Title: Komission täytäntöönpanopäätös (EU) 2022/736, annettu 11 päivänä toukokuuta 2022, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1xRf1 (ACS-BNØØ4-7xACS-BNØØ1-4) -hybridirapsin, Ms1xRf2 (ACS-BNØØ4-7xACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (tiedoksiannettu numerolla C(2022) 3009) (Ainoastaan saksankielinen teksti on todistusvoimainen) (ETA:n kannalta merkityksellinen teksti)

13.5.2022   
               
               
                  FI
               
               
                  Euroopan unionin virallinen lehti
               
               
                  L 136/108
               
            
         KOMISSION TÄYTÄNTÖÖNPANOPÄÄTÖS (EU) 2022/736,
         annettu 11 päivänä toukokuuta 2022,
         päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1xRf1 (ACS-BNØØ4-7xACS-BNØØ1-4) -hybridirapsin, Ms1xRf2 (ACS-BNØØ4-7xACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta
         
            
               (tiedoksiannettu numerolla C(2022) 3009)
            
         
         (Ainoastaan saksankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (1) ja erityisesti sen 8 artiklan 6 kohdan ja 20 artiklan 6 kohdan,
         sekä katsoo seuraavaa:
         
                     (1)
                  
                  
                     Komission päätöksissä 2007/305/EY (2), 2007/306/EY (3) ja 2007/307/EY (4) vahvistetaan säännöt Ms1xRf1 (ACS-BNØØ4-7xACS-BNØØ1-4) -hybridirapsin, Ms1xRf2 (ACS-BNØØ4-7xACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden, jäljempänä ’muuntogeeninen aines’, poistamisesta markkinoilta. Kyseiset päätökset tehtiin sen jälkeen, kun hyväksynnän haltija, Bayer CropScience AG, oli ilmoittanut komissiolle, ettei se aio esittää hakemusta kyseistä muuntogeenistä ainesta koskevan luvan uusimiseksi asetuksen (EY) N:o 1829/2003 8 artiklan 4 kohdan, 11 artiklan, 20 artiklan 4 kohdan ja 23 artiklan mukaisesti.
                  
               
                     (2)
                  
                  
                     Kaikissa kolmessa päätöksessä vahvistetaan viiden vuoden siirtymäaika, jonka aikana elintarvikkeita ja rehuja, jotka sisältävät kyseistä muuntogeenistä ainesta, koostuvat siitä tai on valmistettu siitä, saa saattaa markkinoille, jos kyseisen muuntogeenisen aineksen pitoisuus on enintään 0,9 prosenttia ja jos sen esiintyminen on satunnaista tai teknisesti mahdotonta välttää. Siirtymäajan tarkoituksena oli ottaa huomioon, että kyseisen muuntogeenisen aineksen vähäisiä jäämiä saattaisi joskus esiintyä elintarvike- ja rehuketjuissa vielä senkin jälkeen, kun Bayer CropScience AG oli lopettanut kyseisistä muuntogeenisistä organismeista saatavien siementen myynnin ja vaikka kyseisen muuntogeenisen aineksen esiintymisen välttämiseksi oli toteutettu kaikki toimenpiteet.
                  
               
                     (3)
                  
                  
                     Päätöksissä 2007/305/EY, 2007/306/EY ja 2007/307/EY säädetään myös useista toimenpiteistä, joita Bayer CropScience AG:n oli toteutettava varmistaakseen, että kyseinen muuntogeeninen aines saadaan tosiasiallisesti poistettua markkinoilta, sekä vastaanottajalle osoitetuista raportointivaatimuksista.
                  
               
                     (4)
                  
                  
                     Rapsituotteissa on edelleen havaittu pieniä määriä jäämiä huolimatta toimenpiteistä, jotka Bayer CropScience AG on toteuttanut päätösten 2007/305/EY, 2007/306/EY ja 2007/307/EY mukaisesti kyseisten muuntogeenisten organismien esiintymisen estämiseksi. Kaikkia kolmea päätöstä muutettiin komission täytäntöönpanopäätöksellä 2012/69/EU (5). Muutoksella jatkettiin siirtymäaikaa 31 päivään joulukuuta 2016 saakka ja alennettiin kyseisen elintarvikkeissa ja rehussa esiintyvän muuntogeenisen aineksen sallittu massaosuus 0,1 prosenttiin. Kyseisiä kolmea päätöstä muutettiin lisäksi komission täytäntöönpanopäätöksellä (EU) 2016/2268 (6), jolla siirtymäaikaa jatkettiin 31 päivään joulukuuta 2019 saakka, ja sen jälkeen komission täytäntöönpanopäätöksellä (EU) 2019/1562 (7), jolla siirtymäaikaa jatkettiin 31 päivään joulukuuta 2022 saakka.
                  
               
                     (5)
                  
                  
                     Komission täytäntöönpanopäätöksellä (EU) 2019/1117 (8) puolestaan muutettiin päätöksiä 2007/305/EY, 2007/306/EY ja 2007/307/EY vaihtamalla niiden vastaanottajaksi yrityksen Bayer CropScience AG asemesta yritys BASF SE.
                  
               
                     (6)
                  
                  
                     BASF Belgian Coordination Center CommV, joka on BASF SE:n sivuliike, ilmoitti lokakuussa 2021, että toteutetuista toimenpiteistä huolimatta rapsituotteissa on viime vuosina edelleen havaittu pieniä määriä jäämiä, jotka kuitenkin pienentyvät jatkuvasti. Jäämien jatkuva esiintyminen saattaa johtua rapsin biologiasta, sillä siemenet voivat olla lepotilassa pitkiä aikoja, sekä siementen korjuuseen käytetyistä maatalouskäytännöistä ja niiden seurauksena tapahtuneesta tahattomasta leviämisestä, jonka laajuutta oli vaikea arvioida päätösten 2007/305/EY, 2007/306/EY ja 2007/307/EY sekä täytäntöönpanopäätösten 2012/69/EU, (EU) 2016/2268 ja (EU) 2019/1562 hyväksymisen aikaan.
                  
               
                     (7)
                  
                  
                     Tätä taustaa vasten on aiheellista jatkaa siirtymäaikaa 31 päivään joulukuuta 2025 saakka, jotta elintarvike- ja rehuketjussa jäljellä olevat rapsien Ms1xRf1, Ms1xRf2 ja Topas 19/2 jäämät pääsevät vähenemään edelleen.
                  
               
                     (8)
                  
                  
                     Jotta kyseisen muuntogeenisen aineksen poistumista voitaisiin edistää, on aiheellista, että BASF SE jatkaa päätösten 2007/305/EY, 2007/306/EY ja 2007/307/EY mukaisesti vaadittavan sisäisen ohjelmansa täytäntöönpanoa sekä tietojen keräämistä kyseisen aineksen jäämien esiintymisestä rapsituotteissa, jotka on tuotu unioniin Kanadasta, joka on ainoa maa, jossa muuntogeenisiä rapseja Ms1xRf1, Ms1xRf2 ja Topas 19/2 on viljelty kaupallisiin tarkoituksiin. BASF SE:n olisi raportoitava molemmista asioista komissiolle viimeistään 1 päivänä tammikuuta 2025.
                  
               
                     (9)
                  
                  
                     BASF SE:n olisi edelleen varmistettava, että valvontalaboratorioilla on jatkuvasti saatavilla varmennettua vertailumateriaalia, jotta ne voivat suorittaa määrityksensä siirtymäaikana.
                  
               
                     (10)
                  
                  
                     Sen vuoksi päätöksiä 2007/305/EY, 2007/306/EY ja 2007/307/EY olisi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätöksen 2007/305/EY muuttaminen
            Muutetaan päätös 2007/305/EY seuraavasti:
            
                        1)
                     
                     
                        Korvataan 1 artiklan toinen kohta seuraavasti:
                        ”Vastaanottajan on viimeistään 1 päivänä tammikuuta 2025 annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin tuotavissa rapsilähetyksissä.”
                     
                  
                        2)
                     
                     
                        Korvataan 2 artiklan 1 kohta seuraavasti:
                        
                           ”1.   ACS-BNØØ4-7- ja ACS-BNØØ1-4-rapsia sekä hybridiyhdistelmän ACS-BNØØ4-7×ACS-BNØØ1-4 rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan a alakohdan mukaisesti, sallitaan 31 päivään joulukuuta 2025 asti edellyttäen, että
                           
                                       a)
                                    
                                    
                                       sen esiintyminen on satunnaista tai teknisesti mahdotonta välttää ja
                                    
                                 
                                       b)
                                    
                                    
                                       sen massaosuus on enintään 0,1 prosenttia.”
                                    
                                 
                     
                  
         
            2 artikla
            Päätöksen 2007/306/EY muuttaminen
            Muutetaan päätös 2007/306/EY seuraavasti:
            
                        1)
                     
                     
                        Korvataan 1 artiklan toinen kohta seuraavasti:
                        ”Vastaanottajan on viimeistään 1 päivänä tammikuuta 2025 annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin tuotavissa rapsilähetyksissä.”
                     
                  
                        2)
                     
                     
                        Korvataan 2 artiklan 1 kohta seuraavasti:
                        
                           ”1.   ACS-BNØØ4-7- ja ACS-BNØØ2-5-rapsia sekä hybridiyhdistelmän ACS-BNØØ4-7×ACS-BNØØ2-5 rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan a alakohdan mukaisesti, sallitaan 31 päivään joulukuuta 2025 asti edellyttäen, että
                           
                                       a)
                                    
                                    
                                       sen esiintyminen on satunnaista tai teknisesti mahdotonta välttää ja
                                    
                                 
                                       b)
                                    
                                    
                                       sen massaosuus on enintään 0,1 prosenttia.”
                                    
                                 
                     
                  
         
            3 artikla
            Päätöksen 2007/307/EY muuttaminen
            Korvataan päätöksen 2007/307/EY 1 artiklan 1 ja 2 kohta seuraavasti:
            
               
                  ”1.   Vastaanottajan on pantava täytäntöön sisäinen ohjelma sen varmistamiseksi, että ACS-BNØØ7-1-rapsi poistetaan tosiasiallisesti markkinoilta jalostuksessa ja siementuotannossa ja että kyseisen muuntogeenisen organismin esiintymisestä Kanadasta unioniin tuotavissa rapsilähetyksissä kerätään tietoa.
                  Vastaanottajan on viimeistään 1 päivänä tammikuuta 2025 annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin tuotavissa rapsilähetyksissä.
               
               
                  2.   ACS-BNØØ7-1-rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan a alakohdan mukaisesti, sallitaan 31 päivään joulukuuta 2025 asti edellyttäen, että
                  
                              a)
                           
                           
                              sen esiintyminen on satunnaista tai teknisesti mahdotonta välttää ja
                           
                        
                              b)
                           
                           
                              sen massaosuus on enintään 0,1 prosenttia.”
                           
                        
            
         
         
            4 artikla
            Yhteisön muuntogeenisten elintarvikkeiden ja rehujen rekisteriin tehtyjen merkintöjen muuttaminen
            Komissio muuttaa asetuksen (EY) N:o 1829/2003 28 artiklassa tarkoitettuun yhteisön muuntogeenisten elintarvikkeiden ja rehujen rekisteriin tehtyjä ACS-BNØØ4-7- ja ACS-BNØØ1-4-rapsia sekä hybridiyhdistelmän ACS-BNØØ4-7xACS-BNØØ1-4 rapsia, ACS-BNØØ4-7- ja ACS-BNØØ2-5-rapsia sekä hybridiyhdistelmän ACS-BNØØ4-7xACS-BNØØ2-5 rapsia sekä ACS-BNØØ7-1-rapsia koskevia merkintöjä tämän päätöksen ottamiseksi huomioon.
         
         
            5 artikla
            Osoitus
            Tämä päätös on osoitettu yritykselle BASF SE, Carl-Bosch-Str. 38, 67063 Ludwigshafen, Saksa.
         
         
            Tehty Brysselissä 11 päivänä toukokuuta 2022.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 268, 18.10.2003, s. 1.
         
            (2)  Komission päätös 2007/305/EY, tehty 25 päivänä huhtikuuta 2007, Ms1xRf1 (ACS-BNØØ4-7xACS-BNØØ1-4) -hybridirapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 17).
         
            (3)  Komission päätös 2007/306/EY, tehty 25 päivänä huhtikuuta 2007, Ms1xRf2 (ACS-BNØØ4-7xACS-BNØØ2-5) -hybridirapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 20).
         
            (4)  Komission päätös 2007/307/EY, tehty 25 päivänä huhtikuuta 2007, Topas 19/2 (ACS-BNØØ7-1)-rapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 23).
         
            (5)  Komission täytäntöönpanopäätös 2012/69/EU, annettu 3 päivänä helmikuuta 2012, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1xRf1 (ACS-BNØØ4-7xACS-BNØØ1-4) -hybridirapsin, Ms1xRf2 (ACS-BNØØ4-7xACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (EUVL L 34, 7.2.2012, s. 12).
         
            (6)  Komission täytäntöönpanopäätös (EU) 2016/2268, annettu 14 päivänä joulukuuta 2016, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (EUVL L 342, 16.12.2016, s. 34).
         
            (7)  Komission täytäntöönpanopäätös (EU) 2019/1562, annettu 16 päivänä syyskuuta 2019, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (EUVL L 240, 18.9.2019, s. 13).
         
            (8)  Komission täytäntöönpanopäätös (EU) 2019/1117, annettu 24 päivänä kesäkuuta 2019, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse muutoksesta kyseisten päätösten osoitukseen (EUVL L 176, 1.7.2019, s. 59).